

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2022.gada 27.janvārī | Nr.5/2022 |
|  | (protokols Nr.2; 30) |

**Par Ogres novada pašvaldības 2022.gada konsolidēto budžetu**

*Izdoti saskaņā ar likuma*

*“Par pašvaldībām” 46.pantu un*

*likumu “Par pašvaldību budžetiem”*

1. Apstiprināt Ogres novada pašvaldības **2022. gada** **pamatbudžeta** **ieņēmumus 80 984 713 *euro*** (astoņdesmit miljoni deviņi simti astoņdesmit četri tūkstoši septiņi simti trīspadsmit *euro*) saskaņā ar Pielikums Nr.1.
2. Apstiprināt Ogres novada pašvaldības **2022. gada** **pamatbudžeta** **izdevumus 115 695 291 *euro*** (viens simts piecpadsmit miljoni seši simti deviņdesmit pieci tūkstoši divi simti deviņdesmit viens *euro*) saskaņā ar Pielikums Nr.2.
3. Noteikt 2022.gada budžetā **27 376 204 *euro*** (divdesmit septiņi miljoni trīs simti septiņdesmit seši tūkstoši divi simti četri *euro*) lielu Valsts kases aizņēmumu Ogres novada pašvaldības projektu nodrošināšanai saskaņā ar Pielikums Nr.3.
4. Noteikt, ka Ogres novada pašvaldības Finanšu un Budžeta nodaļas saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem 2022.gadā nodrošina aizņēmumu pamatsummas atmaksu un aizņēmumu procentu samaksu noteiktajos termiņos un apmēros.
5. Noteikt finansējumu **aizņēmumu atmaksai 5 500 446 *euro*** (pieci miljoni pieci simti tūkstoši četri simti četrdesmit seši *euro*) saskaņā ar Pielikums Nr.4.
6. Ogres novada pašvaldības 2022.gada budžetā apstiprināt ieguldījumu Ogres novada pašvaldības SIA “Lielvārdes Remte” pamatkapitālā - **1 971 150 *euro***.
7. Apstiprināt Ogres novada pašvaldības 2022.gada valsts budžeta transfertus saskaņā ar Pielikums Nr.5.
8. Apstiprināt Mērķdotāciju sadalījumu Ogres novada pašvaldības izglītības iestāžu pedagogu algām 2022.gadam saskaņā ar Pielikums Nr.6.
9. Noteikt 2022.gadā pamatbudžeta atlikumu uz gada beigām **2 518 716 *euro*** (divi miljoni pieci simti astoņpadsmit tūkstoši septiņi simti sešpadsmit *euro*).
10. Apstiprināt budžeta līdzekļu **atlikumu** uz 2022.gada 1.janvāri **17 324 686 *euro*** (septiņpadsmit miljoni trīs simti divdesmit četri tūkstoši seši simti astoņdesmit seši *euro*).
11. Noteikt, ka tāmi par saņemtajiem ziedojumiem un dāvinājumiem 2022.gadā sagatavo par faktiski saņemto un gada sākumā atlikumos esošo līdzekļu apjomu.
12. Ziedojumu un dāvinājumu **atlikums** uz 2022.gada 1.janvāri **20 998** ***euro*** (divdesmit tūkstoši deviņi simti deviņdesmit astoņi *euro*).
13. Apstiprināt Ogres novada pašvaldības aģentūras ,,Ogres komunikācijas” darba plānu 2022.gadam saskaņā ar Pielikums Nr.7.
14. Apstiprināt Ogres novada pašvaldības aģentūras ,,Rosme” darba plānu 2022.gadam saskaņā ar Pielikums Nr.8.
15. Apstiprināt Ogres un Ikšķiles novadu pašvaldību aģentūras "Tūrisma, sporta un atpūtas kompleksa "Zilie kalni" attīstības aģentūra" darba plānu 2022.gadam saskaņā ar Pielikums Nr.9.
16. Noteikt, ka Ogres novada pašvaldības administrācijas struktūrvienību, pašvaldības iestāžu un aģentūru vadītāji (budžeta izpildītāji), organizējot struktūrvienības un iestādes uzdevumu izpildi, ir atbildīgi par iepirkuma procedūras ievērošanu atbilstoši Publisko iepirkumu likumam.
17. Budžeta izpildītāji ir atbildīgi par piešķirto budžeta līdzekļu efektīvu un racionālu izlietojumu. Izdevumi pēc naudas plūsmas nedrīkst pārsniegt tāmē apstiprinātos, plānotos pašvaldības budžeta izdevumus atbilstoši ekonomiskajām un funkcionālajām kategorijām.
18. Budžeta izpildītāji drīkst izdarīt grozījumus programmu finansēšanas plānos un tāmēs 2.pielikumā apstiprināto budžeta līdzekļu ietvaros, iesniedzot apstiprināšanai Ogres novada pašvaldības Budžeta nodaļā. Šādu grozījumu rezultātā nedrīkst mainīt attiecīgajai programmai apstiprināto budžeta gada kopējo finansējumu, kā arī atalgojumu un kapitālos izdevumus.

Domes priekšsēdētājs E. Helmanis